joelniklaus/EU_Wikipedias huggingface dataset:
Γιάννης Παπαδημητρίου

Για το βουλευτή, δείτε Γιάννης Παπαδημητρίου (βουλευτής)
Ο Γιάννης Παπαδημητρίου είναι Έλληνας παλαίμαχος διεθνής ποδοσφαιριστής που αγωνιζόταν ως πλάγιος μπακ στην Σκόντα Ξάνθη όντας ταυτόχρονα ο αρχηγός της ομάδας,ο παλαιότερος παίκτης της μέχρι την απόσυρση του από την ενεργό δράση,καθώς και πρώτος σε συμμετοχές στην ιστορία του συλλόγου στην Α' Εθνική καθώς τον τελευταίο του χρόνο στην ενεργό δράση,ξεπέρασε τον άλλοτε συμπαίκτη του και προπονητή του Νίκο Κεχαγιά,έχοντας 325 συμμετοχές έναντι 322 του Έλληνα προπονητή.Αμέσως μετά το τέλος της ποδοσφαιρικής του καριέρας ανέλαβε το πόστο του τεχνικού διευθυντή στον ακριτικό σύλλογο.
Βρίσκεται στο σύλλογο της Ξάνθης ως τεχνικός διευθυντής 10 χρόνια από τις 01/07/2010 ως και σήμερα .

Καριέρα
Ο Παπαδημητρίου γεννήθηκε στις 15 Μαΐου του 1976 στην Χαλκίδα και ξεκίνησε την επαγγελματική του καριέρα του το 1994 από τον τοπικό ΑΟ.ΧΑΛΚΙΔΑΣ .Με τις εμφανίσεις του προκάλεσε γρήγορα το ενδιαφέρον των σκάουτερ της Ξάνθης και κατά την χειμερινή μεταγραφική περίοδο της σεζόν 1995/96 έκανε το μεγάλο βήμα στην καριέρα του μεταπηδώντας στην ομάδα της Θράκης και την Α' Εθνική.

Στους «Ακρίτες» βρήκε αμέσως θέση βασικού ενώ η καλή του απόδοσή εντός των αγωνιστικών χώρων είχε ως επακόλουθο την κλήση του στην Εθνική Ελλάδας και το ντεμπούτο του στις 16 Αυγούστου του 1999.Με την φανέλα της Εθνικής αγωνίστηκε συνολικά 5 φορές.

Κατά την δεκατετραετή παρουσία του στην ακριτική ομάδα αποτελούσε κάθε αγωνιστική περίοδο βασικό στέλεχος,με εξαίρεση την περίοδο 2006/07 όταν και ταλαιπωρήθηκε από σοβαρό τραυματισμό που του επέτρεψε να αγωνιστεί μόλις 4 φορές,ενώ έχει συνδέσει το όνομά του με όλες τις επιτυχίες της ομάδας (συμμετοχές στα ημιτελικά του Κυπέλλου Ελλάδας το 2002,το 2005 και το 2007 καθώς και οι 3 έξοδοι στο Κύπελλο ΟΥΕΦΑ).
Ανελαβε τήν ομάδα από την θέση του τεχνικού διευθυντή το καλοκαίρι του 2010 , αμέσως μετά την απόσυρση του από την ενεργό δράση ως και σήμερα . 
Ως τεχνικός διευθυντης έζησε άλλη μια έξοδο στην Ευρώπη (2012-13) , την πρώτη συμμετοχή της ομάδας σε τελικό κυπέλου (2014-15) . Στα χρόνια αυτά ήρθαν στην Ξάνθη σπουδαίοι προπονητές ( Ουζουνιδης, Lucescu R. , Rastavac) όπως και σπουδαίοι ποδοσφαιριστες που μετέπειτα πουλήθηκαν .

Στατιστικά

Πηγές 

Προφίλ στο nationalfootballteams.com
Στατιστική Ελλήνων Διεθνών
Προφίλ στον επίσημο ιστιότοπο της Σκόντα Ξάνθης
Τεχνικός διευθυντής στη Skoda Ξάνθη ο Γιάννης Παπαδημητρίου

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Α.Ο. Ξάνθη
Λατινική Νομισματική Ένωση

Η Λατινική Νομισματική Ένωση (ΛΝΕ) ιδρύθηκε τον 19ο αιώνα, σε μια προσπάθεια για ενοποίηση πολλών ευρωπαϊκών νομισμάτων σε ένα ενιαίο νόμισμα που θα μπορούσε να χρησιμοποιηθεί σε όλα τα κράτη μέλη σε μια εποχή που τα περισσότερα εθνικά νομίσματα εξακολουθούσαν να είναι άμεσα συνδεδεμένα με τον χρυσό και τον άργυρο. Ιδρύθηκε το 1865 και διαλύθηκε το 1927.

Ιστορικό 

Το 1865, η Γαλλία, το Βέλγιο, η Ιταλία και η Ελβετία ιδρύουν  την Ένωση και συμφωνούν να αλλάξουν τα εθνικά τους νομίσματα σε ένα πρότυπο σύμφωνα με το οποίο κάθε νομισματική μονάδα του κάθε κράτους θα ισούται με 4,5 γραμμάρια αργύρου  ή 0,290322 γραμμάρια χρυσού και θα είναι ελεύθερα ανταλλάξιμα. Ουσιαστικά δηλαδή οριζόταν μία σταθερή σχέση μεταξύ χρυσού και αργύρου με αναλογία  15,5 προς 1 μέσα στους κόλπους της ένωσης. Οι  ισοτιμίες μεταξύ των νομισμάτων της κάθε χώρας ήταν 1:1.

Αργότερα προσχωρήσαν στην ένωση η Ισπανία και η Ελλάδα το 1868, και η Ρουμανία, η Αυστρία, η Βουλγαρία, η Βενεζουέλα, η Σερβία, το Μαυροβούνιο, το Σαν Μαρίνο και το Παπικό κράτος  το 1889. Το 1904 οι Δανικές Δυτικές Ινδίες επίσης υιοθέτησαν αυτό το πρότυπο, παρόλο πού δεν είχαν επίσημα ενσωματωθεί στη ΛΝΕ.

Η αποτυχία 
Προς το τέλος της δεκαετίας του 1870 οι κεντρικές τράπεζες των περισσότερων ευρωπαϊκών κρατών αρχίζουν να αυξάνουν τα αποθέματά τους σε χρυσό σε βάρος του αργύρου.
Ένα επίσης σημαντικό πρόβλημα της ΛΝΕ ήταν ότι παρέλειψε να θέσει εκτός νόμου την εκτύπωση χαρτονομισμάτων με βάση το διμεταλλικό νόμισμα. Μια αδυναμία που εκμεταλλεύθηκε η Γαλλία και η  Ιταλία, που με τυπωμένα χαρτονομίσματα χρηματοδοτούσαν δικές τους δαπάνες, "αναγκάζοντας τα άλλα μέλη της Ένωσης να φέρουν μέρος του κόστους της δημοσιονομικής σπατάλης, εκδίδοντας χαρτονομίσματα με βάση  το νόμισμά τους" .

Η συνεχής διαρροή μεταλλικών νομισμάτων στο εξωτερικό και η συνεχής αλλαγή των σχέσεων χρυσού-αργύρου, προκαλούν, ιδιαίτερα στην ιταλική και ελληνική οικονομία, μεγαλύτερες νομισματικές αρρυθμίες.
Ιδιαίτερα πολιτικά και κοινωνικά προβλήματα της Ελλάδας οδηγούν στην επίσημη αποβολή της από τη Λατινική Νομισματική Ένωση το 1908. Επανεντάχθηκε το 1910.

Όλα αυτά τα προβλήματα, η πολιτική αναταραχή στις αρχές του εικοστού αιώνα και η έναρξη του πρώτου παγκοσμίου πολέμου είχαν ήδη, εκ των πραγμάτων, αδρανοποιήσει τη Λατινική Νομισματική Ένωση κατά την δεκαετία του '20.

Διαλύθηκε επίσημα το 1927.

Παραπομπές

Εξωτερικοί σύνδεσμοι 
Τα νομίσματα της Λατινικής Νομισματικής Ένωσης

Οικονομία της Ευρώπης
Νομισματολογία
Σαμίρ Ριφάι

Ο Σαμίρ Ριφάι (Samir Zaid al-Rifai, στα αραβικά سمير زيد الرفاعي) είναι πολιτικός από την Ιορδανία , ο οποίος χρημάτισε πρωθυπουργός από τον Δεκέμβριο του 2009 ως την 1η Φεβρουαρίου 2011. Είναι γιος του πρώην πρωθυπουργού, Ζαΐντ αλ-Ριφάι.

Πρώτα χρόνια 
Γεννήθηκε το 1966. Το 1984 έγινε δεκτός στο Πανεπιστήμιο του Χάρβαρντ και απέκτησε πτυχίο μπάτσελορ στις Μεσανατολικές Σπουδές το 1988. Εν συνεχεία, απέκτησε και τίτλο Μάστερ στις Διεθνείς Σχέσεις από το Πανεπιστήμιο του Κέιμπριτζ το 1989.

Καριέρα 
Το 1999 διορίστηκε γενικός γραμματέας της Βασιλικής Χασεμιτικής Αυλής. Επίσης τέθηκε επικεφαλής του Βασιλικού Γραφείου Τύπου και του τμήματος επικοινωνιών. 

Ο Ριφάι χρημάτισε υπουργός στη Βασιλική Αυλή από το 2003 ως το 2005. Διορίστηκε σύμβουλος του βασιλιά τον Απρίλιο του 2005 και τον Οκτώβριο του ίδιου χρόνου έγινε CEO του Jordan Dubai Capital. Διορίστηκε στην πρωθυπουργία της Ιορδανίας από το βασιλιά στις 9 Δεκεμβρίου του 2009. Το υπουργικό του συμβούλιο εγκρίθηκε με βασιλικό διάταγμα στις 14 Δεκεμβρίου του 2009.

Έπειτα από τη διεξαγωγή πρόωρων βουλευτικών εκλογών, στις 9 Νοεμβρίου 2010, ο Ριφάι έλαβε εκ νέου εντολή για σχηματισμό κυβέρνησης, στις 22 Νοεμβρίου.

Στις αρχές του 2011 ξέσπασαν διαδηλώσεις και ταραχές εναντίον της οικονομικής πολιτικής του Ριφάι, με αποτέλεσμα ο βασιλιάς Αμπντάλα να διορίσει ξανά πρωθυπουργό τον Μπακίτ.

Παραπομπές 

Πρωθυπουργοί της Ιορδανίας
Αγία Τριάδα Ηλείας

Η Αγία Τριάδα (πρώην Μπουκοβίνα ή και Μποκοβίνα) είναι ορεινό χωριό του νομού Ηλείας. Διοικητικά ανήκει στην Δημοτική Ενότητα Λασιώνος του Δήμου Αρχαίας Ολυμπίας και σύμφωνα με τα στοιχεία της απογραφής του 2011 ο πληθυσμός της ανέρχεται στους 217 μόνιμους κατοίκους.

Γενικά στοιχεία 
Η Αγία Τριάδα είναι κτισμένη σε υψόμετρο 460 μέτρων περίπου στο βορειοανατολικό τμήμα του νομού Ηλείας, κοντά στα όρια με τον νομό Αχαΐας, στην ιστορική περιοχή της Ακρώρειας. Απέχει περίπου 50 χλμ. από την Αρχαία Ολυμπία, 40 περίπου χλμ. από την Πάτρα (επί της εθνικής οδού Πάτρας-Τρίπολης «111») και 42 χλμ. από την Αμαλιάδα. Από το χωριό αρχίζει η βορειοδυτική πλευρά του δάσους της Κάπελης.

Η κεντρική εκκλησία του χωριού είναι αφιερωμένη στον Άγιο Ανδρέα. Στο χωριό δραστηριοποιείται και πολιτιστικός σύλλογος με επωνυμία "Η Ακρώρεια", ο οποίος είναι ιδιαίτερα ενεργός και δραστήριος και αριθμεί αρκετά μέλη.

Ιστορικά στοιχεία
Μέχρι το 1908 το όνομα του χωριού ήταν «Μπουκοβίνα» ενώ την περίοδο 1908-1916 είχε μετονομαστεί προσωρινά σε «Κουσκουνιά». Μετονομάστηκε από «Μπουκοβίνα» σε «Αγία Τριάδα» στις 10 Οκτωβρίου του 1955 με το ΦΕΚ 287Α/1955, όπως και αντίστοιχα η ομώνυμη κοινότητα. Μέχρι το 1997 υπαγόταν στην επαρχία Ηλείας ενώ την περίοδο 1997-2010 ανήκε στον δήμο Λασιώνος. Από το 2011 ανήκει στον δήμο Αρχαίας Ολυμπίας.

Το 1988 εντοπίστηκε κοντά στον οικισμό μυκηναϊκό νεκροταφείο που περιλαμβάνει περίπου πενήντα θαλαμοειδείς τάφους.

Απογραφές πληθυσμού

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Αγίας Τριάδας Ηλείας. eetaa.gr. Ανακτήθηκε: 09/04/2018.
 Ε.Ε.Τ.Α.Α. - Διοικητικές μεταβολές Κοινότητας Αγίας Τριάδος Ηλείας. eetaa.gr. Ανακτήθηκε: 09/04/2018.
 Πολιτιστικός Σύλλογος Αγίας Τριάδας Ηλείας "Ακρώρεια". akroria.gr

Χωριά του νομού Ηλείας
Δήμος Αρχαίας Ολυμπίας
Δήμος Λασιώνος
Αρχαιολογικοί τόποι στην Ηλεία
Φιλογόνιος Αντιοχείας

Ο Φιλογόνιος ήταν αρχιεπίσκοπος Αντιοχείας περί τα έτη 320-323.

Έζησε στα χρόνια του Μεγάλου Κωνσταντίνου, ήταν δικηγόρος στο επάγγελμα και αναφέρεται ότι ασκούσε το επάγγελμά του υπερασπιζόμενος αδικημένους, αδύναμους, αλλά και διωχθέντες χριστιανούς. Ήταν παντρεμένος και είχε μία κόρη.

Οι χριστιανοί της Αντιόχειας τον εξέλεξαν επίσκοπό τους. Επέδειξε πλούσιο φιλανθρωπικό έργο και αγώνα ενάντια στον αρειανισμό. Ο ίδιος ο Άρειος τον αποκαλούσε «αιρετικό». Από την άλλη πλευρά, αναφέρεται σε κάποιο λόγο του Ιωάννη του Χρυσοστόμου, ο οποίος είχε γεννηθεί στην Αντιόχεια, ως «υπερασπιστής των καταπιεσμένων» και «προστάτης των χριστιανών από τις επιθέσεις του διαβόλου».

Απεβίωσε μάλλον το 323. Η Ορθόδοξη Εκκλησία τιμά τη μνήμη του στις 20 Δεκεμβρίου.

Εξωτερικοί σύνδεσμοι 
 Σπουδαστήριο Νέου Ελληνισμού , Συναξαριστής , Φιλογονίου Αντιοχείας

Φιλογόνιος
Άγιοι της Ορθόδοξης Εκκλησίας
Βυζαντινοί του 4ου αιώνα
Εκβολή

Εκβολή στην γεωγραφία είναι το σημείο στο οποίο ένας ποταμός καταλήγει στην θάλασσα. Συχνά κατά την εκβολή τους οι ποταμοί διακλαδίζονται σε επιμέρους κλάδους καλύπτοντας συνολικά μεγάλες εκτάσεις. Οι εκτάσεις που καλύπτονται με αυτό τον τρόπο από τους κλάδους του ποταμού που εκβάλλει έχουν συνήθως τριγωνικό σχήμα και ονομάζονται δέλτα ποταμού. Ο όρος δέλτα ποταμού δηλώνει την έκταση που καλύπτει ένας ποταμός στην περιοχή των εκβολών του. 

Πιο συνηθισμένη είναι η περίπτωση σχηματισμού δέλτα, αλλά υπάρχουν και περιπτώσεις που ποταμοί εκβάλουν στην θάλασσα χωρίς να διασπώνται σε επιμέρους κλάδους. Άλλη περίπτωση εκβολής ποταμού είναι με σχηματισμό λιμνοθάλασσας στα σημεία εκβολής του. Αυτό οφείλεται στα φερτά υλικά που εναποθέτει ο ποταμός στην περιοχή που εκβάλλει δημιουργώντας μία πολύ ρηχή θάλασσα με πλάτος αρκετών χιλιομέτρων, στην οποία συνυπάρχει το γλυκό νερό του ποταμού και το αλμυρό της θάλασσας. Στις περιπτώσεις των ποταμών που είναι προέκταση παγετώνων οι ποταμοί εκβάλουν σχηματίζοντας βαθιές χαράδρες που είναι γνωστές ως φιόρδ. Τέτοιου τύπου εκβολές είναι συνηθισμένες στην περιοχή της Νορβηγίας και της Γροιλανδίας. 

Τα σημεία εκβολής ποταμών, κυρίως όταν δημιουργούν Δέλτα πρόσφεραν από την αρχαιότητα ιδανικές συνθήκες για την ανάπτυξη κοινωνιών. Παραδείγματα ανάπτυξης πολυπληθών κοινωνιών στις εκβολές ποταμών έχουμε στις εκβολές του Νείλου όπου σχηματίζεται το περίφημο Δέλτα του Νείλου αλλά και στις εκβολές των Γάγγη και Βραχμαπούτρα στην περιοχή του Μπανγκλαντές. Πολλές σύγχρονες μεγαλουπόλεις επίσης είναι χτισμένες πάνω σε εκβολές ποταμών, όπως η Νέα Υόρκη που είναι χτισμένη στις εκβολές του ποταμού Χάντσον.

Ποταμοί
Αρχιλοχίας

Ο Αρχιλοχίας (Αλχιας) είναι ο ανώτατος βαθμός Υπαξιωματικού (OR-8) του Ελληνικού Στρατού Ξηράς, ανώτερος του Επιλοχία και κατώτερος του Ανθυπασπιστή. Οι αντίστοιχοι βαθμοί στο Πολεμικό Ναυτικό είναι ο Αρχικελευστής και στην Πολεμική Αεροπορία ο Αρχισμηνίας.

Στους αγγλόφωνους στρατούς ο αντίστοιχος βαθμός καλείται Master Sergeant.

Ελλάδα:

Στον Ελληνικό Στρατό διακρίνονται σε:

 Μόνιμους, που προέρχονται από τη Σχολή Μονίμων Υπαξιωματικών (ΣΜΥ)
 Εθελοντές Μακράς Θητείας (ΕΜΘ) και
 Επαγγελματίες Οπλίτες (ΕΠΟΠ)
Είναι ο καταληκτικός βαθμός που μπορούν να λάβουν οι Επαγγελματίες Οπλίτες.

Στην Ελλάδα ο βαθμός του Αρχιλοχία καθορίστηκε στα μέσα της δεκαετίας του 1970, αφού μέχρι τότε ίσχυε η διαβάθμιση Επιλοχίας - Ανθυπασπιστής. Για πολλά χρόνια (μέχρι την πτώση της Χούντας) ο Επιλοχίας ήταν ο ανώτατος βαθμός Υπαξιωματικού του Στρατού Ξηράς. Στο βαθμό του αρχιλοχία οι απόφοιτοι της ΣΜΥ παραμένουν για έξι χρόνια.

Κύπρος:

Στην Εθνική Φρουρά διακρίνονται σε:

 Μόνιμους, απόφοιτοι της Σχολής Μονίμων Υπαξιωματικών (ΣΜΥ), μετά την προαγωγή τους από επιλοχίες
 Συμβασιούχους Υπαξιωματικούς (ΣΥΠ)

Δείτε επίσης
 Βαθμοί και διακριτικά των υπαξιωματικών του Ελληνικού Στρατού Ξηράς
 Βαθμοί και διακριτικά των στρατών ξηράς των μελών του ΝΑΤΟ
 Βαθμοί και διακριτικά των αξιωματικών του στρατού ξηράς των μελών του ΝΑΤΟ
 
 

Στρατιωτικοί βαθμοί
Ανθυπασπιστής

Ο ανθυπασπιστής (ανθστής, θηλ. ανθυπασπίστρια) είναι ενδιάμεσος βαθμός (OR-9) μεταξύ υπαξιωματικού και αξιωματικού, και κοινός και στους τρεις κλάδους των ελληνικών Ενόπλων Δυνάμεων και στο Λιμενικό και ειδικότερα:

 Στο Στρατό Ξηράς είναι ανώτερος του αρχιλοχία και κατώτερος του ανθυπολοχαγού.
 Στο Πολεμικό Ναυτικό και στο Λιμενικό είναι ανώτερος του αρχικελευστή και κατώτερος του σημαιοφόρου.
 Στην Πολεμική Αεροπορία είναι ανώτερος του αρχισμηνία και κατώτερος του ανθυποσμηναγού.
Αντίστοιχοι βαθμοί στην Ελληνική Αστυνομία είναι ο Ανθυπαστυνόμος και στην Πυροσβεστική ο Πυρονόμος.
Στους αγγλόφωνους στρατούς ο αντίστοιχος βαθμός καλείται Warrant Officer, ενώ στην ελληνική στρατιωτική αργκό καλείται ανθύπας.

Ετυμολογία
Η λέξη ανθυπασπιστής προέρχεται από το αντί + υπασπιστής < υπό + ασπίς (ασπίδα). Στην αρχαιότητα, ο υπασπιστής ήταν αξιωματικός που τοποθετείτο ως έμπιστος ακόλουθος στρατιωτικού αρχηγού ή ηγεμόνα. Επομένως, από τη σύνθεση της λέξης υποδηλώνεται ότι πρόκειται για κάτι ανάμεσα σε υπαξιωματικό και αξιωματικό.

Ο ανθυπασπιστής από άποψης βαθμού βρίσκεται σε θέση ιεραρχίας κάτω από τον ανθυπολοχαγό και πάνω από τον αρχιλοχία. Ομόβαθμος του Ανθυπασπιστή είναι ο δόκιμος έφεδρος αξιωματικός (ΔΕΑ), αλλά με τον ανθυπασπιστή να υπερέχει σε αρχαιότητα του ΔΕΑ.

Ιστορικό
Στον ελληνικό Στρατό Ξηράς ο βαθμός του ανθυπασπιστή καθιερώθηκε το 1833. Στην αρχή, ανθυπασπιστές είχε μόνο ο Στρατός Ξηράς, ενώ μεταγενέστερα και η Πολεμική Αεροπορία. Αντιθέτως στο Πολεμικό Ναυτικό, ο βαθμός του αρχικελευστή, μέχρι τη δεκαετία του 1960, αντιστοιχούσε με αυτόν του ανθυπασπιστή.

Σήμερα αποτελεί τον μοναδικό κοινό βαθμό και για τους τρεις κλάδους. Στην Ελλάδα ο προβλεπόμενος χρόνος παραμονής στο βαθμό αυτό είναι 5 χρόνια για τους αποφοίτους ΣΜΥ και αντιστοίχων Σχολών του ΠΝ και της ΠΑ.  Στην Πολεμική Αεροπορία, οι απόφοιτοι από τις ΣΤΥΑ και ΣΥΔ διατηρούν τις ειδικότητές τους και το βαθμό του ανθυπασπιστή.

Διακριτικά

Δείτε επίσης
 Βαθμοί και διακριτικά των υπαξιωματικών του Ελληνικού Στρατού Ξηράς
 Βαθμοί και διακριτικά των στρατών ξηράς των μελών του ΝΑΤΟ
 Βαθμοί και διακριτικά των αξιωματικών του στρατού ξηράς των μελών του ΝΑΤΟ

Εξωτερικοί σύνδεσμοι
 
 Λεξιλογική προέλευση των βαθμών των Ενόπλων Δυνάμεων

Στρατιωτικοί βαθμοί
Ανθρωπίναι

Οι Ανθρωπίναι (Homininae) είναι υποοικογένεια των Ανθρωπιδών, η οποία περιλαμβάνει τον άνθρωπο, τον χιμπατζή, τον γορίλα καθώς και συγγενικά με τον άνθρωπο είδη, που έχουν εκλείψει. Περιλαμβάνει όλες τις Ανθρωπίδες, όπως ο Αυστραλοπίθηκος, που εμφανίστηκαν μετά το διαχωρισμό με τους άλλους Μεγάλους Πιθήκους.

Οι Ανθρωπίναι μπορούν να διαιρεθούν περαιτέρω στα φύλα των Γοριλλίνων (γορίλες), και των Ανθρωπίνων (μπονόμπος, χιμπατζήδες, άνθρωποι). Πιστεύεται ότι οι Ανθρωπίναι διαχωρίστηκαν πριν από οκτώ εκατομμύρια χρόνια.

Δείτε επίσης
Ανθρώπινη εξέλιξη

Παραπομπές

Εξωτερικοί σύνδεσμοι 

 
Παλαιοανθρωπολογία
Σπερχειάδα

Η Σπερχειάδα είναι κωμόπολη του Νομού Φθιώτιδας και έδρα του Δήμου Μακρακώμης. Βρίσκεται 35 χιλιόμετρα δυτικά της Λαμίας και είναι η μεγαλύτερη σε πληθυσμό κωμόπολη της Δυτικής Φθιώτιδας, με πληθυσμό 2.691 κατοίκους, σύμφωνα με την απογραφή του 2011. Είναι κτισμένη στους πρόποδες του όρους Γουλινά, (παραβούνι της Οίτης). .

Ιστορικά στοιχεία
Η Σπερχειάδα κτίστηκε προς το τέλος της Τουρκοκρατίας και μετά την άλωση του Σουλίου από τον Αλή πασά. Η αρχική ονομασία της ήταν Αγά, ονομασία που προήλθε από την έδρα του αφέντη της περιοχής, Τούρκου Αγά, όμως το 1904 η κωμόπολη πήρε το όνομα Σπερχειάδα από το ομώνυμο ποτάμι, τον Σπερχειό.

Η Σπερχειάδα υπήρξε για μεγάλο διάστημα έδρα του ομώνυμου δήμου που λειτούργησε αρχικά την περίοδο 1835-1912. Στο διάστημα 1912-1998 υπήρξε έδρα της ομώνυμης κοινότητας.. Με την εφαρμογή του Προγράμματος Καποδίστριας, το 1999, ορίστηκε έδρα του νέου Δήμου Σπερχειάδας, ενώ με την εφαρμογή του Προγράμματος Καλλικράτης, το 2011, ορίστηκε έδρα του νέου Δήμου Μακρακώμης.

Προσωπικότητες 
 Ελπίδα (1950), τραγουδίστρια
 Ξενοφών Ζολώτας, Πρωθυπουργός και οικονομολόγος
 Κώστας Καράλης (1947), τραγουδιστής

Παραπομπές

Κωμοπόλεις του νομού Φθιώτιδας
Δήμος Μακρακώμης
Βασιλεώνοικο Χίου

Το Βασιλεώνοικο ή Βασιλειώνοικο είναι χωριό στην προέκταση προς τα νοτιοδυτικά του Κάμπου της Χίου, σε οδική απόσταση 7 χιλιομέτρων από την πόλη της Χίου, νότια του βουνού Κορακάρης. Παλαιότερα ήταν έδρα ομώνυμης κοινότητας, ενώ σήμερα υπάγεται στο ομώνυμο δημοτικό διαμέρισμα του Δήμου Καμποχώρων (είναι ο μοναδικός οικισμός αυτού του δημοτικού διαμερίσματος). 

Το μεσοσταθμικό υψόμετρο του χωριού είναι 60 μέτρα πάνω από την επιφάνεια της θάλασσας, από την οποία απέχει λίγα χιλιόμετρα. 

Το κοντινότερο χωριό στο Βασιλειώνοικο είναι το Χαλκειός, προς τα δυτικά-βορειοδυτικά.

Τοπωνύμιο και ιστορία 
Η ετυμολογία του ονόματος Βασιλεώνοικο είναι η προφανής, δηλαδή από τις λέξεις βασιλέων + οίκος (η φράση «βασιλέων οίκοι» υπάρχει και στην επιγραφή του Αττάλου). Παλαιότερη γραφή είναι το Βασιλεώνοικος. 

Γεγονός είναι ότι υπάρχουν αρκετοί ερειπωμένοι πύργοι στην περιοχή, μεγάλοι και μικροί, από την εποχή της γενοβέζικης κυριαρχίας.

Στην περιοχή Μπουλά βρέθηκαν υπολείμματα αρχαίων τάφων με κτερίσματα. Το χωριό καταστράφηκε εντελώς από τον μεγάλο σεισμό του 1881, «όστις κατέρριψε τά τε οικήματα όλα και τας εκκλησίας του χωρίου».

Πληθυσμός και οικονομία 
Η εξέλιξη του πληθυσμού του Βασιλεώνοικου στις επίσημες απογραφές φαίνεται στον πίνακα.

Οι κάτοικοι του Βασιλειώνοικου ασχολούνται με τη γεωργία. Το χωριό θεωρείται ημιορεινό, με καλλιεργήσιμη γη εκτάσεως 2100 στρεμμάτων. Καλλιεργούνται ελαιόδενδρα, αλλά υπάρχει και μεγάλη παραγωγή από αμύγδαλα και κουκιά.

Ο ενοριακός ναός (η «χωριοεκκλησιά») βρίσκεται στο κέντρο του χωριού και τιμάται στο όνομα του Αγίου Γεωργίου. Μέσα στο χωριό υπήρχε πριν τον σεισμό του 1881 και μεγάλος ναός του Αγίου Παντελεήμονα, του έτους 1577. 

Το χωριό υπάγεται εκκλησιαστικώς στην αρχιερατική εποπτεία Χαλκείου της Ιεράς Μητροπόλεως Χίου, Ψαρών και Οινουσσών.

Εξωτερικοί σύνδεσμοι 
 Επίσημη ιστοσελίδα
 Σύντομη περιγραφή με εικόνες

Ιστορική πηγή 
 Γεωργίου Ι. Ζολώτα: Ιστορία της Χίου, τόμος Α΄ («Ιστορική Τοπογραφία και Γενεαλογία»). Τύποις Π.Δ. Σακελλαρίου, Αθήναι 1921, σ. 562 κ.ε..

Βασιλεων
Χριστόδουλος Μπανίκας

Ο Χριστόδουλος (Χρήστος) Μπανίκας (20 Μαΐου 1978) είναι Έλληνας σκακιστής, με πολλές επιτυχίες στο ενεργητικό του. Έχει κατακτήσει συνολικά οκτώ ατομικά πρωταθλήματα Ελλάδος και έχει ανακηρυχθεί γκραντ μάστερ.

Διακρίσεις 
Ο Μπανίκας γεννήθηκε στις 20 Μαΐου 1978 και διαμένει στη Θεσσαλονίκη. Το 1990, σε πολύ μικρή ηλικία κατέκτησε το πρωτάθλημα κάτω των 12 ετών και το 1993 το πρωτάθλημα κάτω των 16 ετών, με το πρωτάθλημα κάτω των 20 να ακολουθεί το 1996. Για πρώτη φορά αναδείχθηκε πρωταθλητής Ελλάδας το έτος 2000. Έκτοτε ήταν συνεχώς νικητής ως και το 2005. Το 2008 επέστρεψε στις νίκες, όπως και το 2009, οπότε στο πανελλήνιο πρωτάθλημα στην Ηλεία κατέκτησε τον όγδοο πανελλήνιο τίτλο του.

Το 2001 στον αγώνα άνθρωπος εναντίον μηχανής αντιμετώπισε τον υπολογιστή Deep Junior και ηττήθηκε.

Στυλ παιχνιδιού 
Ο τρόπος που παίζει ο Μπανίκας διακρίνεται για την πολύπλοκη τακτική του. Με τα μαύρα συνήθως παίζει την Σικελική Άμυνα εναντίον του 1.ε4. Με τα λευκά έχει προτίμηση στο  1.δ4, όμως περιστασιακά παίζει  1. Νζ3 ή 1.γ4.

Παραπομπές

Εξωτερικοί σύνδεσμοι 
 Βαθμολόγηση και κατάταξη
  Στατιστικά στο ChessWorld.net
 Ο αγώνας του 2001 με αντίπαλο τον Deep Junior 

Μπανικας
Φράστανη

Η Φράστανη, ή Φραστανή (αλβανικά: Frashtan), είναι χωριό της Αλβανίας. Βρίσκεται στο νότιο τμήμα της χώρας, στο νομό Αργυροκάστρου και συγκεκριμένα στην Επαρχία της Κάτω Δρόπολης. Ο πληθυσμός του είναι ελληνικός και οι κάτοικοι του είναι χριστιανοί ορθόδοξοι.

Περιοχή
Κείται στους πρόποδες του Πλατυβουνίου (αλβ. Mali i Gjere) και συνορεύει από το Νότο με το χωριό Λιούγκαρη (Lugar) και από το Βορρά με το χωριό Γορίτσα (αλβ. Gorica). Απέναντι, δηλαδή ανατολικά, βρίσκονται τα χωριά της Ρίζας (Επισκοπή, Ραντάτες, Γλύνα κ.α.). Στο χώρο της Δρόπολης υπάρχουν και μερικά μη ελληνικά χωριά εμβόλιμα.

Ιστορικά στοιχεία 
Στα τέλη του 19ου αιώνα ανήκε διοικητικά στον "Καζά του Αργυροκάστρου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 198 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 208 Έλληνες.

Σύγχρονη εποχή
Σήμερα στο χωριό έχουν απομείνει λίγοι κάτοικοι, ένεκα του γεγονότος ότι οι περισσότεροι εξ αυτών έχουν μεταναστεύσει στην Ελλάδα, ήδη από τις απαρχές της πτώσης του καθεστώτος του Ενβέρ Χότζα. 

Στο χωριό, ο πληθυσμός αυξάνεται αρκετά κατά τους καλοκαιρινούς μήνες, όταν οι μετανάστες επιστρέφουν λόγω διακοπών. Η Φράστανη, όπως σχεδόν και όλα τα χωριά της Δρόπολης, αντιμετωπίζει τεράστια προβλήματα λόγω της έλλειψης νερού (πόσιμου και ποτιστικού), αλλά και των συχνών διακοπών ρεύματος.

Ζωή 
Η ζωή των κατοίκων του χωριού είναι κυρίως αγροτοκτηνοτροφική. Στο παρελθόν το χωρίο είχε μεγάλο αριθμό αιγοπροβάτων και βοοειδών. Σήμερα αυτός ο αριθμός είναι εξαιρετικά χαμηλός εν συγκρίσει με πριν. Την περίοδο του Υπαρκτού Σοσιαλισμού του Ενβέρ Χότζα, το μεγαλύτερο μέρος του πληθυσμού απασχολούνταν στην κολεκτίβα (kolkoze), σε αγροτικές εργασίες στα αποδοτικά, όσον αφορά την παραγωγή, χωράφια του κάμπου της Δρόπολης.

Παραπομπές

Βιβλιογραφία
 Γρηγόρης Κατσαλίδας (επιμέλεια Νίκου Υφαντή), Η Ταυτότητα του Βορειοηπειρωτικού Ελληνισμού, Ιωάννινα 2004
 Νικ. Θωμ. Υφαντή, Η Βόρειος Ήπειρος. Χθες και Σήμερα

Εξωτερικοί σύνδεσμοι
Η Φράστανη στο Youtube

Εικόνες

Βόρεια Ήπειρος
Χωριά της Αλβανίας
Ιωάννης Καλοστύπης

Ο Ιωάννης Καλοστύπης, (1851-1918), ήταν Έλληνας φιλόλογος, δημοσιογράφος, εκδότης εφημερίδας και θεατρικός συγγραφέας. Γεννήθηκε στα Δολιανά Αρκαδίας το 1851. Το κανονικό του επώνυμο ήταν Κολοστούμπης.

Σπούδασε φιλολογία στο Πανεπιστήμιο Αθηνών. Μετά την αποφοίτησή του, το 1873, εστάλη από το Σύλλογο προς διάδοσιν των Ελληνικών γραμμάτων στην τουρκοκρατούμενη τότε Μακεδονία όπου διορίστηκε γυμνασιάρχης, αρχικά στην Κοζάνη και μετά στις Σέρρες. Παράλληλα ανέπτυξε πατριωτική δράση για την οποία τελικά εκδιώχθηκε από την περιοχή από τους Τούρκους.

Σε νεαρή ηλικία άρχισε το δημοσιογραφικό επάγγελμα και το 1874 εγκαταστάθηκε στον Πειραιά. Αρχικά εργάστηκε στην εφημερίδα "Φωνή" και ύστερα άρχισε να εκδίδει την εφημερίδα "Ερμής", την οποία αργότερα μετονόμασε "Κόσμος". Μετέπειτα, το 1880, ίδρυσε νέα εφημερίδα με το όνομα "Σφαίρα" η οποία ήταν η μακροβιότερη εφημερίδα του Πειραιά. Επίσης διετέλεσε τμηματάρχης του Υπουργείου Εξωτερικών και του Υπουργείου Παιδείας, νομάρχης Άρτας, Φθιωτιδοφωκίδος και Κοζάνης, καθώς και βασιλικός επίτροπος.

Συνέγραψε πλήθος φιλολογικών και ποιητικών έργων, μεταξύ των οποίων ο "Εθνικός βίος", "Κύπελλο της χαράς", "Προμηθεύς", το οποίο ανεβάστηκε στο Δημοτικό Θέατρο Πειραιά ως μία από τις πρώτες παραστάσεις που δόθηκαν σε αυτό, "Μαυρίκιος", "Βασίλειος Βουλγαροκτόνος" και άλλα.

Εθνικής σπουδαιότητας θεωρείται το βιβλίο του "Μακεδονία", καθώς με αυτό έγινε γνωστότατο το Μακεδονικό ζήτημα στους Έλληνες της τότε εποχής. Συντέλεσε στην κήρυξη της επανάστασης στον Όλυμπο στις 19 Φεβρουαρίου 1878.

Απεβίωσε το 1918 στην Αθήνα.

Πηγές
 "Νεώτερον Εγκυκλοπαιδικόν Λεξικόν Ηλίου" τομ.10ος, σελ.136.

Παραπομπές

Έλληνες δημοσιογράφοι
Έλληνες θεατρικοί συγγραφείς
Έλληνες φιλόλογοι
Νομάρχες Άρτας
Νομάρχες Κοζάνης
7066 Νέσσος

Ο 7066 Νέσσος ή  1993 ΗΑ2 (όπως αναφέρθηκε στο IAUC 5789 τις 13 Μαΐου 1993) είναι ένα αστέρι τύπου «κένταυρος». Ανακαλύφθηκε στις 26 Απριλίου 1993 από τον David L. Rabinowitz, όταν δούλευε στο Σπέισγουοτς. Ήταν ο τρίτος κένταυρος που ανακαλύφθηκε μετά τον 5145 Φόλο και τον 2060 Χείρων, και ο δεύτερος που ανακαλύφθηκε από τον Rabinowitz, μετά τον 5145 Φόλο.

Όνομα 
Η ονοματολογία του Νέσσου είναι ενδιαφέρουσα, καθώς τρεις αστρολόγοι που μελετούσαν τη σημασία του αντικειμένου 1993 ΗΑ2, ο Ζαν Στέιν, στις ΗΠΑ και οι Ντιέτερ Κοχ και Ρόμπερτ Βον Χίρεν, στη Γερμανία, πρότειναν σε διαφορετικά γράμματα προς τους αστρονόμους Ντέιβιντ Ραμπίνοβιτζ, Άλλαν Στερν, Τζιμ Σκόττι και Δόκτωρ Μπράιαν Μάρσντεν το όνομα του μυθικού κενταύρου Νέσσου για το σώμα.

Ο Δόκτωρ Μάρσντεν υποστήριξε αυτό το όνομα και το πρότεινε στη ΔΑΕ. Το όνομα εγκρίθηκε, και το 1993 ΗΑ2 ονομάστηκε επίσημα 7066 Νέσσος τις 22 Απριλίου 1997. Αυτή η ονοματοδοσία ήταν μια συνεννόηση μεταξύ αστρολόγων και αστρονόμων.

Τροχιά 
Ο 7066 Νέσσος έχει περίοδο περιφοράς 122,3 χρόνια, εκκεντρότητα 0,52, και η κλίση του προς την εκλειπτική είναι 15,6 μοίρες. Στο περιήλιό του βρίσκεται στη σφαίρα επιρροής του Κρόνου και το αφήλιό του βρίσκεται πέρα από τον Ποσειδώνα, στα εσωτερικά όρια της ζώνης του Κάιπερ.

Ο Νέσσος έχει πιο σταθερή τροχιά από άλλους κένταυρους, οι οποίοι έχουν γενικά ασταθείς τροχιές.  Πενήντα διαφορετικά μοντέλα δείχνουν ότι ο Νέσσος δεν θα περάσει σε απόσταση μικρότερη από 1 ΑΜ από κάποιον πλανήτη για τα επόμενα είκοσι χιλιάδες χρόνια.

Παραπομπές

Εξωτερικοί σύνδεσμοι 
 Orbital simulation from JPL (Java) / Ephemeris
 Spacewatch
 Asteroid/Comet connection
 The Centaur Research Project

Νέσσος
Ανισότητα Μπερνούλι

Η ανισότητα Μπερνούλι είναι η ανισότητα:

για κάθε φυσικό αριθμό  και πραγματικό αριθμό .

Απόδειξη

Με μαθηματική επαγωγή 

Θα αποδείξουμε την ανισότητα με την χρήση της μαθηματικής επαγωγής για το . 

Βασικό βήμα: Για , η ανισότητα ισχύει ως ισότητα καθώς .

Επαγωγικό βήμα: Ας υποθέσουμε ότι η ανισότητα ισχύει για , δηλαδή , τότε για , έχουμε

χρησιμοποιώντας ότι  καθώς  και .

Επομένως, η ανισότητα ισχύει και για , άρα και για όλους τους φυσικούς αριθμούς.

Με το διωνυμικό θεώρημα (για α >= 0) 

Για , η ανισότητα ισχύει ως ισότητα καθώς . 

Για , από διωνυμικό θεώρημα έχουμε ότι

όπου  είναι οι διωνιμικοί συντελεστές. Αφού  και , δηλαδή κάθε όρος του αθροίσματος είναι μη-αρνητικός, έχουμε ότι:

Ενώνοντας τις σχέσεις () και (), έχουμε ότι

Επεκτάσεις 

Η πρώτη γενίκευση είναι για οποιοδήποτε πραγματικό αριθμό , όταν η δύναμη  είναι ζυγός φυσικός αριθμός (δείτε το διάγραμμα για τις περιπτώσεις ).

Θεώρημα: Για κάθε ζυγό φυσικό αριθμό  και , έχουμε

Θα αποδείξουμε την ανισότητα με την χρήση της μαθηματικής επαγωγής για τα ζυγά . 

Βασικό βήμα: Για , η ανισότητα ισχύει ως ισότητα καθώς .

Επαγωγικό βήμα: Ας υποθέσουμε ότι η ανισότητα ισχύει για , δηλαδή , τότε για , διακρίνουμε δύο περιπτώσεις:
 Αν , τότε το δεξί μέλος της ανισότητας είναι αρνητικό, ενώ το αριστερό είναι θετικό (ως πραγματικός αριθμός σε ζυγή δύναμη). Επομένως, η ανισότητα ισχύει.
 Διαφορετικά, έχουμε 

χρησιμοποιώντας ότι  και ότι .

Επομένως, η ανισότητα ισχύει και για , άρα και για όλους τους ζυγούς φυσικούς αριθμούς.

Η παρακάτω γενίκευση είναι για εκθέτες που δεν είναι κατά ανάγκη φυσικοί αριθμοί.

Θεώρημα: Έστω  και . Τότε, έχουμε ότι
 , για  ή , και
 , για .

Θεωρούμε την συνάρτηση

η οποία έχει παράγωγο 

Για την πρώτη ανισότητα, θεωρούμε τις εξής περιπτώσεις:
 Αν , τότε  (καθώς ) και άρα . Συνεπώς, η  είναι αύξουσα στο διάστημα  και άρα .
 Αν , τότε . Συνεπώς, η  είναι φθίνουσα στο διάστημα  και άρα .
Επομένως, και στις δύο περιπτώσεις , που συνεπάγεται ότι . Αντίστοιχα, για .

Για τη δεύτερη ανισότητα, παρατηρήστε ότι για  η ανισότητα ισχύει ως ισότητα και για  ισχύει καθώς . Για τις υπόλοιπες περιπτώσεις:
 Αν , τότε  (καθώς  και ) και άρα . Συνεπώς, η  είναι φθίνουσα στο διάστημα  και άρα .
 Av , τότε  και άρα . Συνεπώς, η  είναι αύξουσα στο διάστημα  και άρα .
Επομένως, και στις δύο περιπτώσεις , που συνεπάγεται ότι .

Η παρακάτω επέκταση είναι για όταν οι  όροι μπορεί να είναι διαφορετικοί. Η ανισότητα αυτή σχετίζεται με την ανισότητα Weierstrass. 

Θεώρημα: Έστω ,  και . Τότε,
 , όταν  και  για κάθε ,
 , όταν  ή  για κάθε  και  ή  για κάθε .

Παραπομπές 

Ανισότητες
Καφέ ντε Οριέντε

Το Καφέ ντε Οριέντε (Cafe de Oriente), ένα από τα πιο δημοφιλή καφε-ζαχαροπλαστεία της Παλιάς Μαδρίτης, βρίσκεται στην Πλάθα δε Οριέντε (Plaza de Oriente) της ισπανικής πρωτεύουσας, απέναντι από τα Βασιλικά Ανάκτορα, το Παλάθιο Ρεάλ (Palacio Real), και το νεογοτθικό καθεδρικό ναό της Μαδρίτης, τη Νουέστρα Σενιόρα δε λα Αλμουδένα (Almudena Cathedral). 

Στη σημερινή θέση του υπήρχε αρχικά το μοναστήρι του Φραγκισκανικού Τάγματος των Ανυπόδητων (Descalzos), που είχε ιδρυθεί από το βασιλιά Φίλιππο τον Γ' το 1613.

Το κομψό κτίριο που στεγάζει σήμερα το "Καφέ Οριέντε", αν και σχετικά πρόσφατο (1982), συγκεντρώνει την αφρόκρεμα της κοινωνικής ελίτ της ισπανικής πρωτεύουσας, καθώς και εκπροσώπους της τέχνης και των γραμμάτων. Συγγραφείς και καλλιτέχνες συγκεντρώνονται στην υπόγεια αίθουσα του "καφέ", με τις θολωτές από τούβλο οροφές, και συνεχίζουν τις πατροπαράδοτες "τερτούλιας" (tertulias), συζητώντας για πολιτικά θέματα, απαγγέλοντας ποίηση ή σχολιάζοντας πρόσωπα και πράγματα της κοινωνικής ζωής.

Στο "Καφέ Οριέντε", όπως αναφέρεται, ο ζωγράφος Σαλβαδόρ Νταλί έφτιαξε το 1924 ένα σκίτσο από μελάνι του Φεδερίκο Γκαρθία Λόρκα, που κι αυτός ήταν τακτικός θαμώνας του. Ανάμεσα σ' άλλες προσωπικότητες, το "Καφέ Οριέντε" επισκεπτόταν συχνά και ο διάσημος Ισπανός ταυρομάχος Ιγνάθιο Σάντσεθ Μεχίας (Ignacio Sánchez Mejίas, 1891 - 1934), για τον οποίο ο Λόρκα έγραψε το περίφημο ποίημά του "Θρήνος για τον Ιγνάθιο Σάντσεθ Μεχίας" (Μαδρίτη, 1935).

Πηγές 

 Noel Riley Fitch: "The Grand Literary Cafes of Europe", New Holland Publishers (UK) Ltd, London, 2006.

Καφέ
Κτίρια και κατασκευές στην Ισπανία
Μαδρίτη
Γεώργιος Γιαννακόπουλος

Ο  Γεώργιος Γιαννακόπουλος  (1941-2010) ήταν Έλληνας ποδοσφαιριστής που αγωνίστηκε τις δεκαετίες 1950 ως 1970 ως αμυντικός και αμυντικός μέσος. Υπήρξε διεθνής με την εθνική νέων στο ευρωπαϊκό πρωτάθλημα 1959. Είχε πάνω από 300 συμμετοχές στην Α΄ Εθνική με τoν Πανιώνιο, τον Παναθηναϊκό και το Α.Ο. Αιγάλεω.

Ποδοσφαιριστής
Ο Γιώργος Γιαννακόπουλος γεννήθηκε στην Καλλιθέα το 1941. Ξεκίνησε την ποδοσφαιρική του καριέρα στις αλάνες της συνοικίας και ήταν γιος του ποδοσφαιριστή του Πανιωνίου, Αντώνη Γιαννακόπουλου. Ποδοσφαιριστής του ίδιου συλλόγου υπήρξε και ο μικρότερος αδερφός του, ο Γιάννης Γιαννακόπουλος.

Αγωνιζόταν στη μεσαία γραμμή αλλά σκόραρε συχνά. Αγαπημένη του κίνηση ήταν η "κεφαλιά-ψαράκι". Ξεκίνησε στον Εθνικό Κουκακίου και πριν από το 1958 εντάχθηκε στο δυναμικό του Πανιωνίου, στον οποίο αγωνίστηκε ως το 1963. Ήταν μέλος της σπουδαίας ομάδας του Πανιωνίου που έφτασε ως τον τελικό του Κυπέλλου Ελλάδος το 1961 και τερμάτισε τρίτη στο πρωτάθλημα. Συνέχισε την καριέρα του στον  Παναθηναϊκό, όπου αγωνίστηκε ως το 1966 κατακτώντας δύο πρωταθλήματα (1964, 1965) με προπονητή το Στέφαν Μπόμπεκ, ενώ αγωνίστηκε στον τελικό του Κυπέλλου Ελλάδος το 1965.

Στον Παναθηναϊκό δεν ήταν πάντα βασικός. Έτσι το 1966 πήρε μεταγραφή για το Αιγάλεω, ως μέρος των ανταλλαγμάτων για τη μετακίνηση του Βίκτωρα Μητρόπουλου. Με τη φανέλα του Αιγάλεω αγωνίστηκε μέχρι το 1973 και ήταν μέλος της ομάδας που τερμάτισε στην τέταρτη θέση της Α' Εθνικής το 1970-71, την υψηλότερη στην ιστορία του συλλόγου. Το 1973 πήρε μεταγραφή στην ομάδα της γενέτειρας του Καλλιθέα, όπου και έκλεισε επίσημα την καριέρα του το 1976. Κατόπιν πραγματοποίησε τις τελευταίες του εμφανίσεις με τη φανέλα του Ηφαίστου Νίκαιας όπου αγωνίστηκε στο Εθνικό ερασιτεχνικό πρωτάθλημα το 1979-80 και έχοντας συμπαίκτες μεταξύ άλλων τους βετεράνους Σταμάτη Βουρδαμή, Στέλιο Μπέση κ.α.

Υπήρξε προπονητής και μεγάλος δάσκαλος των παιδιών που στελέχωναν την Εφηβική ή την Ερασιτεχνική ομάδα του Πανιωνίου καθως και στην ερασιτεχνικη ομαδα της Καλλιθεας.

Για πολλά χρόνια ήταν μέλος του Συνδέσμου Παλαιμάχων Πανιωνίου. Απεβίωσε στις 2 Αυγούστου 2010.

Καριέρα 

 Σημείωση : τα στοιχεία προέρχονται από http://www.rsssf.com/tablesg/grkhist.html#81

Τίτλοι - Διακρίσεις

 Πρωταθλήματα (2): 1964, 1965
 Φιναλίστ Κυπέλλου Ελλάδος: 1961, 1965.

Εξωτερικοί σύνδεσμοι 

 http://wiki.phantis.com/index.php/Giorgos_Giannakopoulos
 https://web.archive.org/web/20110930082703/http://www.panionios.gr/default.asp?pid=55&la=1&artid=17601&catid=4

Γιαννακοπουλος Γεώργιος
Γιαννακοπουλος Γεώργιος
Γιαννακοπουλος Γεώργιος
Γιαννακοπουλος Γεώργιος
Ποδοσφαιριστές Εθνικής Ελλάδας Κ19
Γιαννακοπουλος Γεώργιος
Γ
Κατάκολο Ηλείας

Το Κατάκολο είναι παράλιο χωριό και εξαγωγικός λιμένας του Νομού Ηλείας που θεωρείται το επίνειο του Πύργου. Αποτελεί την έδρα της ομώνυμης Τοπικής Κοινότητας που υπάγεται διοικητικά στην Δημοτική ενότητα Πύργου του Δήμου Πύργου και έχει πληθυσμό 509 μόνιμους κάτοικους σύμφωνα με την εθνική απογραφή του 2011. Στην Τοπική Κοινότητα υπάγεται και ο οικισμός του Άγιου Ανδρέα.

Το λιμάνι 
Βρίσκεται στο μυχό του ομώνυμου κόλπου, του λεγόμενου και Κόλπου Ιχθύος, ο δε λιμένας του είναι τεχνητός. Στον λιμένα του εδρεύει Υπολιμεναρχείο και Τελωνείο. Κτίστηκε στα τέλη του 19ου αιώνα προκειμένου να λειτουργήσει σαν διαμετακομιστικός σταθμός για την εξαγωγή της σταφίδας προς την Ευρώπη. Σήμερα λειτουργεί λιγότερο ως εμπορικό λιμάνι και περισσότερο σαν τουριστικό, δεδομένου ότι αποτελεί πόλο έλξης για κρουαζιερόπλοια και σκάφη αναψυχής. Ο φάρος του λιμανιού, κτίσμα περίπου του 1865, έχει χαρακτηριστεί από το 2001 ως ιστορικό διατηρητέο μνημείο.

Γενικές πληροφορίες 
Σε μικρή απόσταση βρίσκεται η πρωτεύουσα του Νομού Ηλείας, ο Πύργος όπου συνδέεται με αυτόν με αμαξιτή οδό και με σιδηροδρομική γραμμή, ενώ ακολουθεί η Αρχαία Ολυμπία, με το παγκοσμίου φήμης ιερό του Διός και το Στάδιο όπου γίνονταν οι Ολυμπιακοί Αγώνες στην αρχαιότητα. Στην ευρύτερη περιοχή που βρίσκεται το Κατάκολο δίπλα στο ποταμό Ιάρδανο, υπήρχε η αρχαία πόλη Φειά, η οποία ήταν πολίχνη και λιμάνι της αρχαίας Ηλείας στην χώρα των Πισατών.Strabo Geogr., Geographica, Book 8, chapter 3, section 12, line 3 [...] “Φειᾶς πὰρ τείχεσσιν, Ἰαρδάνου ἀμφὶ ῥέεθρα·” ἔστι γὰρ καὶ ποτάμιον πλησίον. [...]

Βορειοδυτικά του Κατακόλου σε υπερκείμενο λόφο βρίσκονται τα ερείπια του Ποντικόκαστρου που οι Φράγκοι είχαν μετονομάσει σε "Μπελβεντέρε" (= Καλλιθέα) από τη λαμπρή θέα της θάλασσας και της γύρω περιοχής την οποία παρέχει.

Στην ανατολική πλευρά της κεντρικής πλατείας λειτουργεί από το 2011 το Μουσείο Αρχαίας Ελληνικής Τεχνολογίας όπου εκτίθενται 250 περίπου αξιόπιστα και λειτουργικά ομοιώματα εφευρέσεων των αρχαίων Ελλήνων.

Στην κεντρική πλατεία δεσπόζει ο Ναός του Αγίου Νικολάου, προστάτης των ναυτικών .

Διοικητικές πληροφορίες 
Αναφέρεται επίσημα, γραμμένο ως Κατάκωλο, στο ΦΕΚ 50Α - 25/07/1879 να προσαρτάται στο τότε δήμο Λετρίνων που ανήκε στο νομό Αχαΐας και Ήλιδος. Το 1912 με το ΦΕΚ 256Α - 28/08/1912 ο οικισμός αποσπάται από το δήμο Λετρίνων και ορίζεται έδρα της κοινότητας Κατακώλου ενώ στις  16/10/1940 το όνομά του διορθώνεται σε Κατάκολον.

Εξωτερικοί σύνδεσμοι 
 faroi.com: Ο πέτρινος παραδοσιακός φάρος στο Κατάκολο  
 Η επίσημη ιστοσελίδα για το λιμάνι Κατακόλου

Φωτογραφίες

Παραπομπές 

Λιμένες της Ελλάδας
Χωριά του νομού Ηλείας
Δήμος Πύργου
Αγγελιοφόρος

Ο Αγγελιοφόρος ήταν καθημερινή πρωινή πολιτική εφημερίδα με έδρα τη Θεσσαλονίκη. Το ημερήσιο φύλλο, καθώς και η εβδομαδιαία έκδοση Αγγελιοφόρος της Κυριακής εκδίδονταν από την Εκδοτική Βορείου Ελλάδος ΑΕ (ιδιοκτησίας της οικογένειας Μπακατσέλου) στη Θεσσαλονίκη και κυκλοφορούσε στη Βόρεια Ελλάδα. Αρχικά ξεκίνησε ως μια εφημερίδα με αγγελίες εργασίας και το 1996, η έκδοση αναβαθμίστηκε σε μια πολιτική εφημερίδα. Το τελευταίο φύλλο της εφημερίδας κυκλοφόρησε την Παρασκευή 23 Οκτωβρίου 2015. Ο Αγγελιοφόρος κυκλοφορούσε καθημερινά, εκτός Δευτέρας.

Ένθετα
Ο «Αγγελιοφόρος» περιελάμβανε τις καθημερινές τα ένθετα «Μικρές αγγελίες» και «Φωνή των Σπορ» με αθλητικά νέα, τις Τετάρτες το ένθετο «Ακίνητα» με πληροφορίες για το real estate της Θεσσαλονίκης και της Βόρειας Ελλάδας, τις Πέμπτες το ένθετο «Εργασία» με θέσεις στο δημόσιο και ιδιωτικό τομέα, τις Παρασκευές το ένθετο «Standard» για το στοίχημα και τα Σάββατα το ένθετο «Auto Αγγελιοφόρος» αφιερωμένο στο αυτοκίνητο.

Στον «Αγγελιοφόρο της Κυριακής» περιλαμβάνονταν τα ένθετα «Sunday» ποικίλης ύλης, «Κατοικία» αφιερωμένο στη διακόσμηση και στην ακίνητη περιουσία, “Ταξίδια” και μία φορά το μήνα το περιοδικό Close Up για τη μόδα, τη γυναίκα και την αγορά. Επίσης περιελάμβανε ένθετα για την εργασία και μικρές αγγελίες.

Κυκλοφορία
Οι εφημερίδες πραγματοποιούν περίπου 20 ειδικές εκδόσεις ετησίως. Οι εφημερίδες είναι πρώτες σε κυκλοφορία και αναγνωσιμότητα στο νομό Θεσσαλονίκης, ενώ πάνω από 6 στους 10 αναγνώστες τους είναι 18-44 ετών (μετρήσεις Focus-Bari).

Πτώχευση και τέλος λειτουργίας
Στις αρχές του 2015, η εφημερίδα αντιμετώπιζε σοβαρά οικονομικά προβλήματα. Οι εργαζόμενοι παρέμειναν απλήρωτοι για διάστημα 8 μηνών. Ο ιδιοκτήτης της εφημερίδας και επιχειρηματίας, Αλέξανδρος Μπακατσέλος κήρυξε πτώχευση της εταιρείας και στις 27 Οκτωβρίου 2015 ο Βασίλης Μπακατσέλος, υιός του επιχειρηματία, ανακοίνωσε στους εργαζομένους της εφημερίδας το οριστικό τέλος λειτουργίας της εφημερίδας και ότι η εταιρεία προχωρά σε παύση πληρωμών και κήρυξη πτώχευσης. Λίγες ημέρες αργότερα, οι εργαζόμενοι της εφημερίδας προχώρησαν στην έκδοση 2 απεργιακών φύλλων με κεντρικό θέμα την στάση των ιδιοκτητών απέναντι στην αδυναμία πληρωμής των εργαζομένων.

Παραπομπές

Εξωτερικοί σύνδεσμοι
Portal της εφημερίδας

Εφημερίδες στην ελληνική γλώσσα
Εφημερίδες με τόπο έκδοσης τη Θεσσαλονίκη
Άγιος Κωνσταντίνος Αρκαδίας

Ο Άγιος Κωνσταντίνος είναι χωριό της επαρχίας Μαντινείας του νομού Αρκαδίας. Στο παρελθόν ονομαζόταν Ματσαγρά . Μετά την εφαρμογή του προγράμματος Καποδίστριας, αποτελούσε δημοτικό διαμέρισμα του Δήμου Τριπόλεως. Ο οικισμός συνορεύει με στρατιωτική Βάση της Αεροπορίας. Ο πληθυσμός του είναι 719 κάτοικοι σύμφωνα με την απογραφή του 2011. Η τοπική κοινότητα Αγίου Κωνσταντίνου είναι χαρακτηρισμένη ως αγροτικός ημιορεινός οικισμός, με έκταση 5,430 χμ² (2011).

Γεωγραφία
Χωριό της επαρχίας Μαντινείας νομού Αρκαδίας, στην κεντρική Πελοπόννησο. Σήμερα ονομάζεται Άγιος Κωνσταντίνος. Μετά το πρόγραμμα Καποδίστριας το 1999, αποτελεί δημοτικό διαμέρισμα του Δήμου Τρίπολης. Συνορεύει με την 124 ΠΒΕ στρατιωτική Βάση της Αεροπορίας. Έχει περί τους χιλίους κατοίκους, κυρίως αγρότες και οικοδόμους, πολλοί εκ των οποίων υπήρξαν μετανάστες στις ΗΠΑ και την Αυστραλία.

Πληθυσμός

Ιστορία-λαογραφία 
Τα χωράφια μετά την απελευθέρωση από τους Τούρκους διανεμήθηκαν στους ντόπιους με «πέταμα λιθάρι». Υπάρχουν τέσσερα κύρια πηγάδια με ποικίλες λαογραφικές παραδόσεις. Σύμφωνα με την πιο γνωστή, μέσα στο πηγάδι του Αη Λιά φύτρωσε συκιά και καλούσε με φωνή νεράιδας τους διψασμένους να πλησιάσουν, να σκύψουν και να πιούν νερό. Όσοι έσκυβαν, τραβιούνταν από την νεράιδα στον πυθμένα.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)  

Χωριά του νομού Αρκαδίας
Δήμος Τρίπολης
Νίκος Πουρσανίδης

Ο Νίκος Πουρσανίδης (Αθήνα, 12 Δεκεμβρίου 1982) είναι Έλληνας ηθοποιός και συγγραφέας.

Προσωπική ζωή 
Έχει άλλα δυο αδέρφια, τον πρώην ποδοσφαιριστή Ηλία Πουρσανίδη και τον ηθοποιό Δημήτρη Αλεξανδρή. 

Από το 2013, είναι παντρεμένος με την ηθοποιό Κατερίνα Παπαδοπούλου και έχουν αποκτήσει έναν γιο, τον Φίλιππο (γενν. 2014).

Στην τηλεόραση έχει εμφανιστεί στις σειρές  Εγκλήματα, Ιστορίες Μυστηρίου Γιούγκερμαν, Amore Mio, Άγρια παιδιά , Η Πολυκατοικία, Επτά Θανάσιμες Πεθερές, Καρυωτάκης ,  Κλεμμένα Όνειρα ,  Βρέχει Έρωτα , Daddy Cool, Όσα δεν ξέρεις, Κόκκινο νυφικό , Για πάντα παιδιά, Η ζωή εν τάφω, Θα Γίνει Της Πολυκατοικίας, Έξαψη, Όρκος, Τα Νεοκλασικά, επεισόδιο Η Κόμισσα της Φάμπρικας. Η δική μας οικογένεια ,Αόρατοι

Τηλεόραση

Σημειώσεις παραπομπές

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Καρλ Μπεντς

Ο Καρλ Φρήντριχ Μπεντς (Karl Friedrich Benz, 25 Νοεμβρίου 1844 - 4 Απριλίου 1929) υπήρξε Γερμανός μηχανικός και εφευρέτης που σχεδίασε και κατασκεύασε το πρώτο αυτοκίνητο όχημα με κινητήρα εσωτερικής καύσης.

Γεννήθηκε στην Καρλσρούη της νοτιοδυτικής Γερμανίας το 1844 και εκπαιδεύτηκε στον χώρο της μηχανικής από σχετικά μικρή ηλικία. Άνοιξε δικό του μηχανουργικό εργαστήριο στο Μανχάιμ το 1863 και από το 1877 άρχισε να πειραματίζεται αρχικά σε μηχανές με δίχρονο κινητήρα. Ύστερα από πολυετείς έρευνες, το 1885, κατασκεύασε το πρώτο αυτοκινούμενο όχημα, το οποίο ήταν τρίτροχο. Το όχημα αυτό ήταν το πρώτο αυτοκίνητο, με την σύγχρονη έννοια, που λειτουργούσε με κινητήρα εσωτερικής καύσης. Ο Καρλ Μπεντς κατοχύρωσε την εφεύρεσή του με δίπλωμα ευρεσιτεχνίας, στις 29 Ιανουαρίου 1886.

Ήδη από το 1883 ο Μπεντς είχε ιδρύσει δική του εταιρεία, την Benz&Co (Μπεντς & Σια) που κατασκεύαζε στατικές (μη κινούμενες) μηχανές εσωτερικής καύσης. Το 1893 η εταιρεία του κατασκεύασε το πρώτο τετράτροχο αυτοκίνητο, ενώ το 1899 ήταν έτοιμη προς πώληση η πρώτη σειρά αυτοκινήτων «αγωνιστικού» τύπου. Το 1926 η εταιρεία του Μπεντς συγχωνεύτηκε με την Daimler Motoren Gesellschaft, που είχε ιδρύσει ο μηχανικός Γκότλιμπ Ντάιμλερ. Με την συγχώνευση δημιουργήθηκε η Daimler-Benz (Ντάιμλερ-Μπεντς), εταιρεία που κατασκεύαζε οχήματα με τη γνωστή επωνυμία Μερτσέντες (Mercedes).

Το 1883 λίγο καιρό αφού ο Καρλ Μπεντς κατοχύρωσε την πατέντα για το πρώτο αυτοκίνητο, η σύζυγος του Μπέρθα Μπεντς μαζί με τους δύο γιους της πήρε το αυτοκίνητο του Καρλ για να πάει στο σπίτι της μητέρας της. Κατά την διάρκειά του ταξιδιού η Μπέρθα έκανε στάσεις για να κάνει μερικές μικρο-επισκευές στον κινητήρα του αυτοκινήτου. Τελικά κατάφερε να φτάσει στο σπίτι της μητέρας της μέχρι το απόγευμα εκείνης της ημέρας. Μετά από πάρα πολλά χρόνια η Γερμανική κυβέρνηση αποφάσισε να ονομάσει την δρόμο που διάνυσε η Μπέρθα  (Τιμητικός Δρόμος Μπέρθα Μπεντς).

Παραπομπές σημειώσεις

Πηγές 
 Παγκόσμιο Βιογραφικό Λεξικό. Εκδοτική Αθηνών. Αθήνα 1987.

Εξωτερικοί σύνδεσμοι 
 Automuseum Dr. Carl Benz, Ladenburg/Germany
 Bertha Benz Memorial Route

Γερμανοί εφευρέτες
Γερμανοί μηχανικοί
Σαπουνακαίικα Αρκαδίας

Τα Σαπουνακαίικα είναι οικισμός και τοπικό διαμέρισμα της Δημοτικής Ενότητας Τυρού. Το τ.δ. Σαπουνακαίικων είναι οικιστικά ενωμένο με το τ.δ. Τυρού και αποτελούν την γνωστή κωμόπολη του Τυρού με 1.779 κατοίκους, συχνά αναφερόμενη και ως Τυροσαπουνακαίικα.

Ιστορικό πληθυσμού

Δείτε επίσης 
 Τσάκωνες
 Τσακωνική διάλεκτος
 Τσακώνικη ενδυμασία

Παραπομπές 

Δήμος Νότιας Κυνουρίας
χωριά του νομού Αρκαδίας
Παραδοσιακοί οικισμοί Αρκαδίας
Βασίλης Βασιλάκος

Ο  Βασίλης Βασιλάκος  (7 Σεπτεμβρίου 1960) είναι παλαίμαχος Έλληνας ποδοσφαιριστής που αγωνίστηκε τη δεκαετία του ’80 ως επιτελικός μέσος. Είχε πάνω από 200 συμμετοχές στην Α΄ Εθνική, κυρίως με τoν ΠΑΟΚ και λιγότερες στην ΑΕΚ και τον Πανιώνιο. Επίσης αγωνίστηκε και στον Ολυμπιακό Βόλου στην Β' Εθνική.

Ποδοσφαιριστής
Ο Βασίλης Βασιλάκος ξεκίνησε την ποδοσφαιρική του καριέρα στον Γ.Σ. Αλμυρού. Το 1979 πήρε μεταγραφή στον ΠΑΟΚ με τον οποίο συνέδεσε την καριέρα του, αφού αγωνίστηκε οκτώ σεζόν, ως το 1987.  Ήταν βασικό μέλος της σπουδαίας ομάδας του ΠΑΟΚ της δεκαετίας 1980-90, η οποία κατέκτησε το πρωτάθλημα το 1985 και έφτασε τρεις φορές στον τελικό του Κυπέλλου Ελλάδος, το 1981 (ο Βασιλάκος μπήκε ως αλλαγή στο 75΄), το 1983 (δεν έπαιξε στον τελικό) και το 1985 (αποβλήθηκε στο 18΄).

Στη συνέχεια πήγε για μια σεζόν στην ΑΕΚ και από το 1988 ως το 1991 έπαιξε στον Πανιώνιο, με τον οποίο αγωνίστηκε σε έναν ακόμα τελικό Κυπέλλου το 1989 (μπήκε ως αλλαγή στο 51΄), χωρίς να καταφέρει ούτε αυτή τη φορά να το κατακτήσει.

Καριέρα στην Α΄ Εθνική

 Σημείωση : τα στοιχεία προέρχονται από http://www.rsssf.com/tablesg/grkhist.html#81

Τίτλοι - Διακρίσεις

 Πρωτάθλημα Ελλάδος (1): 1984-85
 Φιναλίστ Κυπέλλου Ελλάδος (3): 1981, 1985 (με ΠΑΟΚ) και  1989  (με Πανιώνιο).

Βασιλακος Βασιλης
Βασιλακος Βασιλης
Βασιλακος Βασιλης
Βασιλακος Βασιλης
Βασιλακος Βασιλης
Βασιλακος Βασιλης
Βασιλακος Βασιλης
Βασιλακος Βασιλης
Αποτυχημένα κράτη

Ο όρος αποτυχημένο κράτος (failed state) χρησιμοποιείται από τους πολιτικούς σχολιαστές και τους δημοσιογράφους για ένα κράτος το οποίο έχει αποτύχει σε ορισμένες από τις βασικές λειτουργίες, αρμοδιότητες και ευθύνες της εθνικής του κυριαρχίας. Ο όρος αυτός είναι νέος και χρησιμοποιείται σε παγκόσμιο επίπεδο, ενώ στα ελληνικά χρησιμοποιείται σε εισαγωγικά: «αποτυχημένο κράτος». Ο όρος αναφέρεται ειδικότερα στους ακόλουθους τομείς:

 Απώλεια ελέγχου της γεωγραφικής τους επικράτειας ή της αποκλειστικής άσκησης ισχύος εντός αυτής.
 Αδυναμία της νόμιμης αρχής εξουσίας στη λήψη αποφάσεων.
 Αδυναμία παροχής δημοσίων υπηρεσιών.
 Αδυναμία συνεργασίας με άλλα κράτη και λειτουργίας ως μέλη της διεθνούς κοινότητας.

Η κεντρική κυβέρνηση ενός αποτυχημένου κράτους είναι εξαιρετικά αδύναμη και μη-αποτελεσματική. Πρακτικά, ασκεί ελάχιστο έλεγχο στην επικράτειά της, δεν είναι σε θέση να παράσχει αποτελεσματικές δημόσιες υπηρεσίες, η διαφθορά και η εγκληματικότητα έχουν εξαπλωθεί, η οικονομία καταρρέει απότομα, ενώ ο πληθυσμός αναγκάζεται σε μη-ηθελημένη μετανάστευση.

Το επίπεδο του κυβερνητικού ελέγχου που απαιτείται για να αποφευχθεί να χαρακτηριστεί ένα κράτος αποτυχημένο ποικίλει σημαντικά, ανάλογα με την εκάστοτε αρχή. Επιπρόσθετα η ανακήρυξη ενός κράτους ως «αποτυχημένου» είναι γενικά αμφιλεγόμενη και, όταν γίνεται έγκυρα, δύναται να προκαλέσει σημαντικές γεωπολιτικές συνέπειες.

Παραπομπές

Εξωτερικοί σύνδεσμοι 
  Αποτυχημένες Πολιτείες (μετάφραση), Νόαμ Τσόμσκυ
 Center of Defence Information Resources on Failed States
 The "failed State" and international law - Daniel Thürer, International Review of the Red Cross (December 12, 1999)

Διεθνείς σχέσεις
Πολιτικοί νεολογισμοί
Βαγγέλης Πουρλιοτόπουλος

Ο  Βαγγέλης Πουρλιότοπουλος  (γεν. 1969) είναι παλαίμαχος Έλληνας τερματοφύλακας ποδοσφαίρου, που αγωνίστηκε τις δεκαετίες του ’90 και 2000. Είχε πάνω από 180 συμμετοχές στην Α΄ Εθνική, κυρίως με τον Ιωνικό και τον Πανιώνιο, παρά με τoν ΠΑΟΚ, όπου αγωνίστηκε τα περισσότερα χρόνια της καριέρας του. Ακόμα λιγότερες είχε στον Άρη, με τον οποίο όμως έπαιξε στον τελικό του Κυπέλλου το 2005.

Ποδοσφαιριστής 

Ο Βαγγέλης Πουρλιότοπουλος γεννήθηκε στη Θεσσαλονίκη στις 13 Απριλίου 1969 και ξεκίνησε την ποδοσφαιρική του καριέρα στον ΑΟ Πανόραμα. Το 1992 ήρθε στον ΠΑΟΚ, στον οποίο αγωνίστηκε ως το 1997, χωρίς να καταφέρει να γίνει βασικός. Στη συνέχεια πήγε για δύο περιόδους στον Ιωνικό, τον οποίο βοήθησε να τερματίσει και τις δύο χρονιές στην 5η θέση και να βγει στο Κύπελλο ΟΥΕΦΑ για πρώτη φορά στην ιστορία του. Οι περίοδοι 1997 ως 1999 ήταν από τις πιο επιτυχημένες στην ιστορία του συλλόγου της Νίκαιας και η συμβολή του Πουρλιοτόπουλου ήταν καθοριστική. 

Στη συνέχεια έπαιξε δυο γεμάτες σεζόν στον Πανιώνιο. Την δεύτερή του χρονιά στον Πανιώνιο πραγματοποίησε πολύ καλές εμφανίσεις γεγονός που του απέφερε το βραβείο του καλύτερου τερματοφύλακα της χρονιάς, στην καθιερωμένη ετήσια βράβευση του ΠΣΑΠ.  Το 2001 επέστρεψε στον ΠΑΟΚ, όμως, ούτε στο δεύτερο πέρασμά του από τον ΠΑΟΚ κατάφερε να καθιερωθεί και δεν αγωνίστηκε στον τελικό του  Κυπέλλου του 2003 που κατέκτησε ο σύλλογος. Έτσι το 2004 αποφάσισε να πάρει μεταγραφή στον άλλο μεγάλο σύλλογο της Θεσσαλονίκης, τον Άρη. Είχε μια γεμάτη χρονιά που άφησε γλυκόπικρη γεύση, αφού ο Άρης υποβιβάστηκε αλλά έφτασε ως τον τελικό του κυπέλλου, όπου αγωνίστηκε και ο Πουρλιοτόπουλος.

Το 2008 ο Πουρλιοτόπουλος ανέλαβε διοικητικό πόστο στην ΠΑΕ ΠΑΟΚ, υπό τη διοίκηση του Θοδωρή Ζαγοράκη.

Καριέρα 

  Σημείωση : τα στοιχεία προέρχονται από http://www.rsssf.com/tablesg/grkhist.html#81

Διακρίσεις

Ομαδικές
 Κύπελλο Ελλάδος: 2003.
 Φιναλίστ Κυπέλλου Ελλάδος: 2005

Ατομικές
 Βραβείο καλύτερου τερματοφύλακα της χρονιάς: 2001

Παραπομπές

Εξωτερικοί σύνδεσμοι 

archive.sport.gr Βαγγέλης Πουρλιοτόπουλος

Πουρλιοτοπουλος
Πουρλιοτοπουλος
Πουρλιοτοπουλος
Πουρλιοτοπουλος
Πουρλιοτοπουλος
Πουρλιοτοπουλος
Ποδοσφαιριστές Σούπερ Λιγκ Ελλάδας
Παραλία Αρκαδίας

Για οικισμούς κ.λπ. με ίδιο όνομα στην Ελλάδα, δείτε: Παραλία.

Με το όνομα Παραλία συναντώνται δύο οικισμοί του νομού Αρκαδίας:
Παραλία Βόρειας Κυνουρίας Αρκαδίας
Παραλία Τυρού Αρκαδίας
Ανατολική εταιρική σχέση

Η Ανατολική εταιρική σχέση είναι μια συμφωνία σύνδεσης που η Ευρωπαϊκή Ένωση έχει συνάψει με την Αρμενία, το Αζερμπαϊτζάν, τη Γεωργία, τη Μολδαβία, την Ουκρανία και τη Λευκορωσία. Η διάσκεψη κορυφής έγινε στις 7 Μαΐου 2009 στην Πράγα.

Σκοπός της συμφωνίας αυτής είναι, σύμφωνα με την ανακοίνωση του αρμόδιου επιτρόπου Λυκ φαν ντεν Μπράντε (Luc Van den Brande), "Η υποστήριξη της σταθερότητας, της ευμάρειας και της αμφίπλευρης ανάπτυξης εμπιστοσύνης, με στόχο τη συμβολή στην εξασφάλιση της εδαφικής ακεραιότητας και εθνικής κυριαρχίας σε όλα τα συμβαλλόμενα κράτη. Επιπλέον, θα υποστηρίζει τις προσπάθειες για ειρηνική επίλυση τοπικών διαμαχών.

Σημειώσεις

Εξωτερικοί σύνδεσμοι 

 Η ανατολική εταιρική σχέση, europa.eu, 3 Δεκεμβρίου 2008.
 Ανατολική εταιρική σχέση, europa.eu, 11 Δεκεμβρίου 2009.

Ευρωπαϊκή Ένωση
Διεθνείς οργανισμοί με έδρα την Ευρώπη